Kūra
Kūra – upė Lietuvoje, Šiaulių ir Joniškio rajonuose; Mūšos dešinysis intakas. Prasideda ties Lygudais, 4 km į pietvakarius nuo Gruzdžių. Teka šiaurės rytų kryptimi. Įteka į Mūšos aukštupį 151 km nuo šios upės santakos su Nemunėliu, į vakarus nuo Rudiškių. Intakas – Girstulė (dešinysis). Upės vidutinis nuolydis – 131 cm/km. Patvenkta 3 vietose: Lygudų tvenkinys (10 ha), Dargaičių tvenkinys (33 ha), Beržėnų tvenkinys (28 ha). Prie Kūros esantys kaimai: Lygudai, Sauginiai, Dargaičiai (Šiaulių raj.), Beržėnai (Joniškio raj.).